Eg er heilt sikker på at denne diskusjonen vil melde seg med større kraft enn nokon gong etter det som har skjedd, seier leiaren i Stortingets justiskomité Per Sandberg (Frp) til Klassekampen.65,5 prosent av befolkninga meiner straffenivået for «dei mest alvorlege brotsverka» er for lågt, ifølgje ei ny meiningsmåling i VG måndag.Også justisminister Knut Storberget (Ap) har gitt uttrykk for at terrorangrepet fredag 22. juli aktualiserer spørsmålet om straffenivået bør hevast.– Det er ein debatt der ute om fengselsstraff og forvaring, vekslinga mellom dei to formene for straff, og ein debatt om straffemengde, sa Storberget til Dagens Næringsliv fredag.Rehabilitering Også Sosialistisk Venstreparti vil ta debatten.– Det er heilt naturleg at vi får ein ny debatt om straffenivå i etterkant av dette, seier Stortingets visepresident og SV sin representant i justiskomiteen Akhtar Chaudhry.– Eg reknar med at nokon kjem til å ta til orde for strengare straffer – det er vi budde på.